CELEX: 32006D0483
Language: et
Date: 2006-07-11 00:00:00
Title: Nõukogu otsus 2006/483/ÜVJP,  11. juuli 2006 , millega rakendatakse ühist seisukohta 2004/852/ÜVJP Côte d'Ivoire'i vastu suunatud piiravate meetmete kohta

12.7.2006   
            
            
               ET
            
            
               Euroopa Liidu Teataja
            
            
               L 189/23
            
         
      NÕUKOGU OTSUS 2006/483/ÜVJP,
   11. juuli 2006,
   millega rakendatakse ühist seisukohta 2004/852/ÜVJP Côte d'Ivoire'i vastu suunatud piiravate meetmete kohta
   EUROOPA LIIDU NÕUKOGU,
   võttes arvesse 13. detsembri 2004. aasta ühist seisukohta 2004/852/ÜVJP Côte d'Ivoire'i vastu suunatud piiravate meetmete kohta, (1) eriti selle artiklit 6 koostoimes Euroopa Liidu lepingu artikli 23 lõikega 2,
   ning arvestades järgmist:
   
               (1)
            
            
               Nõukogu võttis 13. detsembril 2004 vastu ühise seisukoha 2004/852/ÜVJP Côte d'Ivoire'i vastu suunatud piiravate meetmete kohta, et rakendada ÜRO Julgeolekunõukogu resolutsiooniga 1572 (2004) Côte d’Ivoire'i suhtes kehtestatud meetmeid.
            
         
               (2)
            
            
               Nõukogu võttis 27. veebruaril 2006 vastu otsuse 2006/172/ÜVJP, mis sisaldab isikute nimekirja, kelle suhtes tuleb kohaldada meetmeid, mis on sätestatud ÜRO Julgeolekunõukogu resolutsiooni 1572 (2004) punktides 9 ja 11 ja mida on uuendatud ÜRO Julgeolekunõukogu resolutsiooni 1643 (2005) punktiga 1.
            
         
               (3)
            
            
               EL edastas 1. mail 2006. aastal resolutsiooni 1572 (2004) kohaselt loodud ÜRO Julgeolekunõukogu komiteele täiendavat identifitseerimiseks vajalikku teavet.
            
         
               (4)
            
            
               Julgeolekunõukogu komitee kinnitas 30. mail 2006. aastal ajakohastatud terviknimekirja isikutest, kelle suhtes tuleb kohaldada meetmeid, mis on kehtestatud ÜRO Julgeolekunõukogu resolutsiooni 1572 (2004) punktidega 9 ja 11 ja mida on uuendatud ÜRO Julgeolekunõukogu resolutsiooni 1643 (2005) punktiga 1.
            
         
               (5)
            
            
               Ühise seisukoha 2004/852/ÜVJP lisas sisalduvat nimekirja tuleks vastavalt täiendada,
            
         ON TEINUD JÄRGMISE OTSUSE:
   Artikkel 1
   Ühise seisukoha 2004/852/ÜVJP lisas esitatud isikute nimekiri asendatakse käesoleva otsuse lisas esitatud nimekirjaga.
   Artikkel 2
   Käesolev otsus jõustub selle vastuvõtmise päeval.
   Artikkel 3
   Käesolev otsus avaldatakse Euroopa Liidu Teatajas.
   
      Brüssel, 11. juuli 2006
      
         
            Nõukogu nimel
         
         
            eesistuja
         
         E. HEINÄLUOMA
         
      
   
   
      (1)  ELT L 368, 15.12.2004, lk 50. Ühist seisukohta on viimati muudetud otsusega 2006/172/ÜVJP (ELT L 61, 2.3.2006, lk 21).
   
      LISA
      Artiklis 4 osutatud isikute nimekiri
      
                  “1.
               
               
                  Perekonna- ja eesnimi (või eesnimed): BLÉ, Charles Goudé
                  Varjunimi: Général; Génie de kpo; Gbapé Zadi
                  2001. aastal teadaolev aadress: Yopougon Selmer, Bloc P 170; samuti Hotel Ivoire
                  Sünnikuupäev: 1.1.1972
                  Sünnikoht: Guibéroua (Gagnoa)
                  Passi või ID-kaardi number: PD. AE/088 DH 12
                  Kodakondsus: Côte d'Ivoire
                  Muu teave: liikumise COJEP (“Noored patrioodid”) juht
               
            
                  2.
               
               
                  Perekonna- ja eesnimi (või eesnimed): KOUADIO, Djué Ngoran Eugène
                  Sünnikuupäev: 20.12.1969 või 1.1.1966
                  Passi või ID-kaardi number: 04 LE 017521, välja antud 10. veebruaril 2005 ja kehtib kuni 10. veebruarini 2008
                  Kodakondsus: Côte d'Ivoire
                  Muu teave: Liikumise UPLTCI (Union des Patriotes pour la Libération Totale de la Côte d'Ivoire – Côte d'Ivoire'i täieliku vabastamise eest võitlevate patriootide liit) juht
               
            
                  3.
               
               
                  Perekonna- ja eesnimi: FOFIE, Martin Kouakou
                  Sünnikuupäev: 1.1.1968
                  Kodakondsus: Côte d'Ivoire
                  Muu teave: Ülemkapral/uute vägede komandant Korhogo piirkonnas.”